b'\n_START_ARTICLE_\nShanghaiklikken\n_START_PARAGRAPH_\nShanghaiklikken eller Shanghaifraksjonen (forenklet kinesisk: \xe4\xb8\x8a\xe6\xb5\xb7\xe5\xb8\xae, tradisjonell kinesisk: \xe4\xb8\x8a\xe6\xb5\xb7\xe5\xb9\xab, pinyin: Sh\xc3\xa0ngh\xc7\x8ei b\xc4\x81ng) er betegnelsen om en uformell gruppe partifolk innen Kinas kommunistiske parti. Betegnelsen benyttes s\xc3\xa6rlig om de av dem som har kommet inn i sentrale posisjoner i statsapparat og Folkerepublikken Kina og/eller i det kinesiske kommunistpartis sentralkomite. Det dreier seg fremfor alt om folk som kom inn i h\xc3\xb8yere verv i Shanghai da byen var under ledelse av den senere president Jiang Zemin. Dessuten regnes ogs\xc3\xa5 andre av Jiangs tidligere underordnede til klikken. _NEWLINE_Uttrykket er noks\xc3\xa5 utbredt, og benyttes gjerne nedsettende for \xc3\xa5 karakterisere Jiangs bestrebelser p\xc3\xa5 \xc3\xa5 \xc2\xabsine folk\xc2\xbb inn i sentrale verv.'